##

### Bizonyosság

> Munkácsy Mihály: Krisztus Pilátus előtt
> (1881- olaj, vászon, 417x636 cm)

> A félelemtől morajló tudatlanság hörgi szitkait,
> mentve önmagát, gyalázva mi szeretni tanított,
> a szétfröccsenő szó, a lélekből élő húst hasított,
> hagyta testen csattanni ütéseit, védve ősi tanait.

> A sebek vállain hordod keresztkönnyeid,
> bűneink feszületén leng a kifordult világ,
> megkorbácsolt test gyötrelme sóhajt imát,
> töviskoszorú sebzi véresre vesztőhelyeid.

> Felemelt kéz erősíti a bizonyosságot: bűnös,
> mert bűnösnek akarták látni, sírni, szenvedni,
> könyörtelenül rongyosra tépni, megreccsenni

> akarták látni a hitet, és vérszagot kaptak a hiénák.
> Az igazság csak áll, rezzenéstelenül, tündöklésben!
> Ember nem tanult, s milliók hullnak öldöklésben tovább.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba