##

### Térdig ér a szél

> Elhagyott városom emlékére

> A múlt tegnapjait lapozom, árnyak
> vibrálnak suttogva emlékeimen át,
> fájón, akár megcsonkított szárnyak,
> repülés közben mormolnak sírva imát.

> Térdig ér a szél, hullámai mossák,
> lassan koptatják emlékeim partját,
> szilánkosra tépik és megtapossák,
> felsértve eltemetett sebek hantját.

> Tanít az élet, de hiába édes az álom,
> csak éles tüskéket találok, hasítanak,
> feltépnek hegeket, már hiába várom
> és csitítom szívemet, nem lassítanak,

> őrült zenét játszanak a dobbanások,
> sírok, feledni nem bírok, fájdalmam
> könnyekben áztatom, szavakat ások,
> a csendet is, szótlanságát se halljam!

> Elmúlt időknek perceit hiába lapozom,
> ami volt csak árnyaival van már jelen,
> sírba tért szótlanul, csak én hordozom,
> frissen, mint illatot, magamban eleven.

> Az emlék eleven, a valóság rég elszaladt,
> elhervadt már minden, és alszik hidegen,
> oly dermedten, akár az élet a nagy hó alatt,
> idegen lett városom, benne annyi az idegen.

> Mások életét éli, nem tudja, nem érti mi fáj
> oly nagyon idebenn, az egyikünk meghalt,
> elveszett – térdig ér a szél, felszívódik a táj,
> megbékél a múlt, majd csöndben fejet hajt.

> Megkönnyezve néhány oldalt
> lapozok
> tovább
> csendesen.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba