##

### Ha kikönyökölsz a világ peremén

> Éjszaka, ha kikönyökölsz a világ peremén,
> és egymagad hallgatod ahogyan a világ pereg,
> apró lelkek, képmásod lebeg a sors kerekén, a
> tovatűnő lét a véletlenek sorsszerűségén mereng,

> közben az életről hazudik neked. „Hol a helyed?”

> A kezdet, a vég tudata nélkül asztalodnál muzsikál:
> első osztály, másodosztály, váróterem életed?
> Élet: külön ünnep, külön páholy, a halál huzigál,

> míg mályvakoszorús meztelen éjszakák ölelnek.
> Iszapként, lassan ülepszik az idő - Istent faggat,
> sorsot emészt - némán ködfátylak gyülekeznek,
> szénbe mártott képeket a holnap ráncaiba aggat,

> a simogatás is lomha mozdulatlanságba szenderül,
> tó tükrén éj fintora rezdül - mélyén szunnyad az ég,
> a valóság - útvesztőin a világ önmagával szembesül,
> dohos terek fekete tócsáiban ráncait igazítja a vég.

> Szorítod ökölbe rándult kezed. Ha elengeded, a
> lét csendjébe ülepedni ereszted lelked, ismeretlen
> lesz éneked, és csend lesz, parttalan lesz tengered,
> békés - békésen mohos, férctelen, szedetlen-szegetlen.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba