##

### Ragyogásod

> Édesanyámnak szeretettel, 80-ik születésnapja alkalmából.

> Szivárvány lelkemből ívelő szín-tenger
> őrzi ragyogásod, napsugár vízcseppben,
> ezernyi szépségből kilépő fény-ember.

> Véredből vérembe cseppentve az igét,
> rám adtad a tiszta érzést, majd hozzá a
> szeretet kékjét és anyaszív melegét.

> Adtál hozzá hitet, féltésed sem pöröl,
> megértést, türelmet, szeretetből sokat,
> értem ejtett könnyed kristályos fényöböl.

> Ezernyi emlékből gyűjtöttem mosolyod,
> sápadt holdsugárból, virág illatából,
> harmaton tündöklő fénysugár jóságod.

> Ragyogásod zártam napfény sugarába,
> ezüstös éjbe, a csillagok fényébe,
> tavakon villanó arany-csillanásba.

> Száz meg száz féleképp látlak jönni felém,
> aggódva, óvva gyilkos táncok idején, de

> mosolyogva, tárt karokkal jössz mindig elém.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba