##

### Merengő

> Lélegző éj lágy testén át halad
> az ormótlan árny hűs sóhajtása,
> lassan, némán, mint vérszomjas vad.
> Sarjad az ég fekete hajtása,
> szótlan hanyatlik a táj panaszára.

> Egymagam viselem a magányt,
> s míg gondolataim hessegetik
> a látomást, feszegetik a talányt.
> Testemet szellemek nyesegetik,
> míg éltemre félsz nehezedik,

> lihegve, kapkodva, s oly szörnyűképp,
> hogy lidércfény és árny lép nyomába,
> majd tó mélyébe hull, s elhal végképp,
> csend, a csend settenkedik szobámba,
> majd beáll a csellengők sorába.

> Lélegző éjbe tárom ablakom,
> testetlen lég szellemhada rajzik,
> lassan átszövi tétlen alakom,
> testet öltve enyhén mélybe hajlik,
> éj lágy ölébe, hol a magány fajzik.

> Köd hull kéken, s beterít szelíden,
> a mélybe hantolva érzelmek zömét,
> szívem békétlen, rá vágyam terítem,
> keresem mi ég: utam értelmét,
> ki lebbenti fel lelkem függönyét?

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba