##

### Csöppjeivel a fény...

> Arctalan száguldásba
> olvad kietlen vágyunk,
> rezgő fénybe rándul,
> hátrahagyva álmunk,

> arctalan másvalamibe,
> zökkenőmentesen egy
> másik közös létbe, egy
> érzésbe, hintázva ki-be,

> mert elviselni kénytelen
> félszeg szívdobbanásunk,
> mert cipelni kell vértelen,
> s egyre mélyebbre ásunk,

> a tengeralatti mélybe, hol
> emlékek sói emésztenek,
> sodorva konok lebegésbe,
> vágyva, hogy ránk nézzenek,

> láthassák arcunkat végre,
> szirének csábító énekeit,
> égi zenéit adva cserébe,
> feláldozva a szív érdekeit.

> Míg támolyog az áhítat
> egy ablaktalan világban,
> a fény csöppjeivel átitat,
> s mi elégünk viharában.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba