##

### Én vérem, Erdély

> „Én hazám, fajom és emberiségem
> iránt ismerem szép kötelességem”
> József Attila - töredék

> Kicsikart nincs tovább kiállt,
> skandálnék én is, de mi végett,
> égre kicsap a már rég síkraszállt,
> felforrt vérem, s lávaként éget.

> Kifakad ezernyi tályog, amikor
> bordák mélyébe ujjak hatolnak,
> szorítani kéne, de a jog visszatipor,
> a láncszemek már hiába dacolnak.

> Szétestek! Már semmi sem tartja
> forrongó Kárpát-medencénket!
> Ha fáj, az csak ordasok éhét hajtja,
> ezer jogtalanság erősíti mércénket.

> Kiáltsál! Vagy légy csak szemtanú!
> Legvégső! Szótlan, néma vesztes!
> Lapos kövek közt elkerül a gyanú,
> míg a harangot veri hős keresztes.

> Csak otthontalan országút és bátor
> asszonyok méhe szül még virágot,
> végzetünk lett a trianoni sikátor,
> véres szövetségben óvjuk virágod,

> vér-piros világunk, és csökönyösen,
> álomszekereink az égre merednek,
> vigyázzuk állig csöndben, hisz’ törékeny,
> büszke szavakkal, mit el nem vehetnek,

> magyarral, mit szét nem szedhetnek,
> ahogyan tették a földdel, kényszerrel,
> erővel…ha mégis, akkor ölni kell,
> a nyelv én magam vagyok ezennel!

> „Szavakba foglaltunk földet és eget –
> ez az egyetlen honfoglalás.”

> Bodor Pál: Anyanyelv

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba