##

### Guernica - Gernika

> „Pablo Picasso (1937)

> olaj, vászon - 349x776 cm
> Museo Reina Sofia - Madrid

> Lángokban égve fájdalmak cipelik
> háború-gazzal szőtt remény-utjait,
> a felvillanó iszonyat tócsái ismerik,
> tükrözik ármányok színház-pultjait,

> szaggatva ártatlanságok mosolyait,
> zuhanást sebezve a kétségbeesett
> messzeségbe, rendezetlenül, sorait
> feledve a halál a tegnap is keresett,

> amíg nyomában járunk, szorosan a
> sarkában, űzve folyton magunk előtt,
> míg bírjuk, mindhalálig, szorgosan,
> kifulladásig, halál torkáig kísérve őt,

> a képzelet követhetetlen végtelenében
> lebeg a világ, akár a címtelen levelek,
> szemérmetlenül… furcsa tüzek hevében
> fekszenek felhőkabátos csont-lelkek,

> vértócsát csöppent a nyakon harapdált
> szabadság, sziréna hangján üvölt vérem,
> a könyvek is égnek, a szó halála garantált,
> féleszű dadogás a pólyába csavart értelem,

> a bikák üvöltése végtelen fanyar látomás,
> összemaszatolt sóhajtás, izmok kifordítva,
> csontok, rostok és vér, vérboros áldomás,
> sav marta égbolt tűz-szilánkot köp ordítva,

> könnyek avarán görnyednek ölelések,
> reng a föld, gyomra valahol tüzet okád,
> egekbe kiáltó torkok, zengő fölkelések,
> Európa nyöszörög, már ő sem tud csodát.
> Megjegyzés: Gernika, a helység neve baszk nyelven

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba