##

### Árnyéktalan, vén utak

> Árnyéktalan, vén utak görnyednek,
> felnyögnek szekerek terhei alatt,
> hosszan, bánatosan, nem törhetnek
> már csontjaik, csak szívük hasadt.

> Nem követhetik mindenki búját,
> örömét, bánatát, csak figyelnek,
> századokon át…kísérve időknek útját,
> földhöz ragadtan nagy súlyt viselnek.

> Nincs nekik úri, cikornyás gúnyájuk,
> csak poros, vagy eső áztatta, sáros
> köpenyük, csak télen van szép ruhájuk,
> fehér öltönyük…kölcsönbe…mind csábos

> benne tavaszig, de gyászosan véres
> a lelkük, látván ármányt, viszálykodást,
> gyilkolást, testük lett ettől kérges,
> hiába éltek meg tivornyát, mulatozást,

> születendő életet, kéjt, bujálkodást,
> baráti kézfogást, a mosoly örömét,
> megbocsájtást, imát, álmodozást…
> utak porával nyelik világunk közönyét.

> Tombol, vad dühnek hódol a világ,
> a magasság csendje is megtelik,
> a teremtés igéit tiporják viták,
> golgota látomása elhal reggelig,

> test nélkül, jégbe fagyva, vesztesen,
> reménység megtöretett, szerteporladt,
> hadak útján, fegyvertelen, meztelen,
> a világ nyeldesi önmagát…belül korhadt.

> Árnyéktalan, vén utak görnyednek,
> felnyögnek míg végtelenbe haladnak,
> a golgotán három kereszt dereng,
> se test, se vér… csak katonák...

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba