##

### Szabadság tengerében

> Zsuzsa lányomnak, kis bíztatásként, sok szeretettel

> Eredj, csak eredj, siess, vagy rohanj,
> majd suhanj csodaszép szárnyalással,
> nem számít hegy, sem völgy, foganj
> valót tűzzel és szívvel, számadással

> ne foglalkozz, mindig vár a szeretet,
> ezt tudnod kell, most is várnak rád
> fénylő szempárok, betanult szerepet
> nem itt találod, célod legyen dajkád,

> barátod, bársonytűzzel égjen lángod,
> a fény, a mosolyok melege kísérjen,
> kerülje lépted árny, a sötét és gond,
> nap aranya óvjon, vihartól kíméljen.

> Csak suhanj csodaszép szárnyalással,
> nem számítanak kifogások, példakép
> a léted, kövessenek szárnycsapással
> ha téged kérnek, jövőd csodás álomkép.

> Ne hagyd veszni, álmaid el ne hagyd,
> mert oly nagyszerű minden mozdulat,
> lágyan ölel, dalol a gondolat, ha az agy

> a szabadság tengerében ujjongva mulathat.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba