##

### Szembenállás

> I.

> Hajlított szavak, melankolikus nyár,
> megtörik szín, vásznon az ecsetvonás,
> hamis ígéretek, hallgatag madár,
> s míg hallgat, a kín egyre mélyebbre ás -
> ablakomon benéz a múlt, nem zavar,
> sietnek képek, s rohan a pillanat,
> visszaint az éj, pihenni hív az avar,
> hol az út egyre mélyebbre halad -
> s ha szó hazudik, az eszme széttörik,
> hang bennreked érzelmek dallamában -
> mint testben a vért fájdalmat szétlövik,
> mélység medrében halad, s balladákban,
> a mélyben, lélek feketeségében
> kidobott érzelmek feledésében…

> II.

> Mozdul a test, ha dübörög a lélek,
> felcseng az ének daltalan világban,
> lázad a remény, szikrákból gyúlt élet,
> s ha már a dac gyökeret vert fiában,
> viszi magával, ágyról legördül a csend,
> könnycseppként száll a megváltó imával,
> angyalszárnyon leng lágy sóhajként a rend,
> s vigyázza örök bölcsesség nyilával,
> túl a csillagfényeken, Földön, égen,
> hiába hamis szavak, ígéretek,
> szelíd hajnal él az Ember szívében,
> szétterülve pihennek ítéletek,
> felhőszélen, tündérfényben, csend ölében,
> érzelmeink feledhetetlenségében...

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba