##

### Lélekharang

> Konok összevisszaság borzolja
> gondolataim csapongását, miként
> nyári monszun űzi, kergeti a
> parttalan tengerek hullámzását,
> parttalan zokogás szavaim hantja,
> mélysége vágyaimat fojtogatja,
> zeng, zúg, lüktet a cseppnyi vér,
> izomba dermedt simogatás mit ígér?
> – szomjazza a tiszta, csókos záport –
> délibáb leng gondolataim felett,
> húsából apró öleléseket tépeget,
> felvillantva a pillanatnyi rezdülést,
> oly fehéren, hogy szemet vakságig sért,
> se ajtók, se ablakok, üvegkalitkába zárt,
> többszólamú hajnalok járnak velőmig át,
> bennem felejtve minden emberi hibát,
> s kilép minden, mi egyszer már rám talált,
> piros-fekete tangó játszik a szenvedéllyel,
> piros-feketén a lélek selymét tépi széjjel,
> illatodra feszül bőröm, rejtőzik álmatlan ébredésbe,
> foszlott csipkéi simulnak minden érintésbe,
> beterít gondosan, finoman ringat leplén a fény,
> gyermeknyi álmokat vajúdva sír fel a remény,
> enyém a csend, s enyém minden pillanat,
> melyben magammal hordalak,
> suttogja vágyaimat az éj bársonyán át,
> meztelen villan szivárvány szárnyad, s a dal kiújul,

> az egymásba nyíló tenyér a mámor karjaiba ájul.

### Alkotások

Lélekhang csillagmozgása - Merengő - Ha... - Téli didergésben - Gondolatok hídjain - Amikor a csend színeit leveti - Minden megengedett... - Szembesülés - Psycho - Árnyéktalan, vén utak - Fohászunk feljut Istenig - Siculicidium - Én vérem, Erdély - Guernica - Beúszva az idő pillanatába - Bizonyosság - Ite, Missa est! - Egy eltűnt város balladája - Tegnapi hóesés - Semmelweis napi köszöntő - Apám mondta... - Ragyogásod - Katának - A Te napod! - Szabadság tengerében - Kimondatlan szavak... - Nagyi pávatollai - Dúdoló - Tavasz - Májusi dal - Veled - Naponta magamban - Add a kezed! - Hajnalonta - Töretlen - Ha nem vagy... - Érintésed - Vágyaim reggelén - A szépség szőkesége - Ha behunyom és Te is a szemed - Ébredés - Örökünkbe - Vágy - Lélekharang - Városlakó - Csöppjeivel a fény... - Valahol csillagfény vár! - Ad absurdum - Lélek temploma - Szembenállás - Fényképeim - Egyetlen egy - ...egyszer, valahol... - A test monológja - Arasznyi lehelet - Mezítláb - Térdig ér a szél - Ha kikönyökölsz a világ peremén - Keresem mi lehet - Magamból magamba